ddrg/super_eurlex huggingface dataset:
2. Toode, mida tuntakse nimetuse all “Vedelkristallmoodul (puutetundliku ekraani tüüpi)”, aktiivmaatriks-vedelkristallseade koos taustvalgustuse, inverterite ja trükkplaatidega, millel on juhtelektroonika ainult piksliaadressi jaoks. Vedelkristallseade koosneb vedelkristallkihist, mis on kiilutud kahe klaaslehe vahele. Klaaselemendi väliskiht on pinnatud õhukesest metallist elektrijuhtiva ja -takistuskihiga. Moodul põhineb õhekelmetransistori (TFT) tehnoloogial. Selle üldmõõtmed on 34,5 (laius) × 35,3 (kõrgus) × 16,5 (paksus) ja ekraani diagonaal 38,1 cm (15″). Moodulis ei ole muid elektroonilisi komponente (näiteks toiteallikas, videomuundur, mastaabimuundur, tuuner jmt) ega liideseid muude seadmetega ühendamiseks.

8548 90 90
Turvaseade, mis on konstrueeritud juurdepääsuks automaatsesse andmetöötlusseadmesse talletatud salvestistele. See koosneb vedelkristallnäidikust (LCD), trükklülitusest ja patareist plastkestas, mille võib kinnitada võtmehoidja külge. Seade loob kuuenumbrilise jada, mis on eriomane konkreetsele kasutajale ja võimaldab kasutajal ligi pääseda automaatsesse andmetöötlusseadmesse talletatud salvestistele. Seadet ei saa ühendada automaatse andmetöötlusseadmega ja see töötab taolisest masinast eraldi.

8543 89 97
—

Teetöödega seotud kulud (kululiik B20) Need kulud hõlmavad peamiselt töid, mis on seotud teede mehaanilise vastupanuga neile mõjuvatele raskustele. See hõlmab nii elastse katendi pinna parandamise kui ka jäiga katendi hooldamisega seotud kulusid.
(1)

Direktiiviga 2004/36/EÜ on kehtestatud ühtne lähenemisviis rahvusvaheliste ohutusstandardite tõhusale jõustamisele ühenduses, kuna sellega ühtlustatakse kolmandate riikide õhusõidukite rambikontrolli eeskirjad ja kord liikmesriikide lennujaamades. Sellega nõutakse, et liikmesriik viiks ühtlustatud korras läbi kolmanda riigi õhusõiduki rambikontrolli, kui tema rahvusvaheliseks lennuliikluseks avatud lennujaamas maanduva õhusõiduki puhul kahtlustatakse, et see ei vasta rahvusvahelistele ohutusstandarditele, ja osaleks läbiviidud rambikontrolliga seotud teabe kogumises ja vahetamises.
(8)

Tõrgeteta haldamise huvides peaksid impordiload kehtima üheksa kuud alates väljaandmise kuupäevast, kuid kõige kauem aasta lõpuni. Liikmesriigid peaksid väljastama litsentse vaid siis, kui komisjon on neile teatanud, et kogused on saadaval ning kui ettevõtja suudab tõendada lepingu olemasolu ja kinnitada, kui konkreetse sättega ei ole ette nähtud vastupidist, et talle ei ole käesoleva määruse alusel varem eraldatud impordiluba asjaomaste kategooriate ja riikide jaoks. Pädevatel riiklikel asutustel peaksid sellegipoolest olema volitused pikendada importijate taotluste alusel kolme kuu võrra ja kõige rohkem kuni 31. märtsini 2008 nende litsentside kehtivust, millest vähemalt pool on taotluse esitamise kuupäevaks ära kasutatud.
(4)

Taotlus sisaldas esmapilgul usutavaid tõendeid selle kohta, et asjaolud, mille alusel meetmed kehtestati, on muutunud ja et need muutused on püsivad.
(4)

5. oktoobril 2005. aastal esitas Euroopa Toiduohutusamet oma arvamuse. (3) Arvamuses kinnitatakse, et imiku piimasegu, mis põhineb lehmapiimast saadud vadakuvalgu hüdrolüsaatidel ja mille valgusisaldus on vähemalt 0,47 g/100 kJ (1,9 g/100 kcal), on ohutu ja seda sobib kasutada ainsa toiduna imiku toitmisel.
(2)

Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
(67)

Seoses Indoneesiaga rõhutasid nad asjaolu, et komisjon teeb järeldused üksnes nelja koostööd teinud tootja analüüsimise põhjal, samas kui koostööst loobunud tootjate (kellele kuulub komisjoni hinnangu kohaselt üle poole Indoneesia installeeritud tootmisvõimsusest) turu- ja finantsolukord on märkimisväärselt halvem. Nad leidsid ka, et on olemas rohkem kui 140 000-tonnine vaba tootmisvõimsus, st 50 000 tonni rohkem kui komisjoni hinnangu järgi, ning et kõnealune ülemäärane tootmisvõimsus on mitme aasta pärast ikka veel üle 100 000 tonni. Isegi komisjoni hinnangu järgse 90 000-tonnise vaba tootmisvõimsuse puhul on tõenäoline, et Indoneesia tootjad, kellel on juba ühenduses kaubanduskontaktid seoses polüesterkiudude müügiga, suurendavad meetmete kehtetuks tunnistamise korral märkimisväärselt oma eksporti ühendusse. Kuna nende marginaalid on kolmandatesse riikidesse suunduva ekspordi puhul veel üle miinimumtaseme, oleks Indoneesiast pärinev import kahjustavate dumpinguhindadega.
(14)

Vastupidiselt ühendusesisesele õhutranspordile reguleerivad õhutranspordi teenuseid liikmesriikide ja kolmandate riikide vahel üldiselt kahepoolsed õhutransporditeenuste lepingud. Asjaomaste lepingute regulatiivne iseloom ja üksikasjalikkuse tase on väga erinev. Ilma et see piiraks ühenduse õiguse, sealhulgas Euroopa Parlamendi ja nõukogu 29. aprilli 2004. aasta määruse (EÜ) nr 847/2004 (liikmesriikide ja kolmandate riikide vaheliste lennunduslepingute üle peetavate läbirääkimiste ja nende rakendamise kohta) (6) kohaldamist, on lennunduslepingutele iseloomulik, et need piiravad ja/või reguleerivad turulepääsu ja/või hinnapoliitikat, mis võib takistada õhutranspordiettevõtjate omavahelist konkurentsi ühenduse ja kolmandate riikide vahelistel lennuliinidel. Lennunduslepingutele on iseloomulik, et need takistavad lennuettevõtjaid sõlmimast kahepoolseid koostöölepinguid, mis pakuvad tarbijatele valikuvõimalusi lisaks Rahvusvahelise Lennutranspordi Assotsiatsiooni (IATA) lennuettevõtjate ühistegevuse süsteemile.
Umbes 10 cm kõrgune lamba kujuke. Villa imiteeriv trikookangas (fliis) katab suuremat osa keraamilist kujukest, jättes nähtavale osa pead ja neli sõrga. Riie on liimitud kujukese külge. (Vt foto nr 639) (1)

6913 90 10
(8)

Kui komisjon järeldab Bulgaaria ja Rumeenia esitatud deklaratsiooni, sõltumatu asutuse aruande või enda auditi tulemuste põhjal, et puudused püsivad ja on nii tõsised, et mõjutavad ühtse süsteemiga hõlmatud põllumajanduskulude haldamise ja kontrollimise üldise süsteemi nõuetekohast toimivust ning kujutavad seega vahetut ohtu siseturu toimimisele, peab komisjon määratud üheaastaseks perioodiks ajutiselt vähendama Bulgaariale ja Rumeeniale määruse (EÜ) nr 1290/2005 artiklite 14 ja 26 alusel tehtavaid igakuiseid makseid ja vahemakseid. Ajutine vähendamine peab vastama protsendimäärale, mida komisjon kohaldab vastavalt oma suunistele vastavuse kontrolli raames, kui liikmesriigi kontrollisüsteem on väga puudulik ning kui on tõendeid ulatusliku eeskirjade eiramise kohta. Selline ajutine vähendamine on vajalik, et asjaomane riik kõrvaldaks ühtse süsteemi puudused, et vältida või avastada eeskirjavastaselt tehtud makseid ja pettusi ning sisse nõuda alusetult tehtud kulutused, millega kõrvaldatakse vahetu oht ühenduse siseturu toimimisele.
(5)

Määruse (EÜ) nr 952/2006 artikli 59 teises lõigus on sätestatud, et komisjoni 27. juuni 2001. aasta määrust (EÜ) nr 1262/2001, milles sätestatakse nõukogu määruse (EÜ) nr 1260/2001 üksikasjalikud rakenduseeskirjad sekkumisametite teostatava suhkru kokkuostu ja müügi osas, (3) kohaldataks jätkuvalt enne 10. veebruari 2006 sekkumiseks vastu võetud suhkru puhul. Sekkumissuhkru edasimüümiseks on niisugune vahetegemine siiski tarbetu ja selle rakendamine tekitaks liikmesriikidele haldusraskusi. Seepärast on asjakohane määrust (EÜ) nr 1262/2001 sekkumissuhkru edasimüügi kohta mitte kohaldada.
(2)

Komisjoni 15. aprilli 1999. aasta määruse (EÜ) nr 800/1999 (millega sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad) (5) artikli 18 lõikega 1 sätestatakse, et eksporditoetuse varieerumisel sõltuvalt sihtkohast makstakse see toetuseosa, mis on arvutatud toetuse alammäära alusel ja mida kohaldatakse päevast, mil ekspordiga seotud tolliformaalsused on täidetud, välja siis, kui vastava toote ühenduse tolli territooriumilt lahkumise kohta on esitatud tõend.
(5)

Trichoderma longibrachiatum’i (ATCC 2106) abil saadud endo-1,3(4)-beeta-glükanaasi, Trichoderma longibrachiatum’i (ATCC 2105) abil saadud endo-1,4-beeta-ksülanaasi ja Bacillus amyloliquefaciens’i (DSM 9553) abil saadud alfa-amülaasi ensüümpreparaatides kasutamiseks võõrutatud põrsaste söödas anti ajutine luba esimest korda komisjoni määrusega (EÜ) nr 2690/1999. (3) Esitati uued andmed, mis toetavad taotlust saada selle ensüümpreparaadi jaoks tähtajatu kasutusluba. Hindamine on näidanud, et direktiivi 70/524/EMÜ artiklis 3a sätestatud tingimused sellise loa saamiseks on täidetud. Seega tuleks anda tähtajatu luba kõnealuse ensüümpreparaadi käesoleva määruse I lisa kohaseks kasutamiseks.
(4)

Selline olukord tekitab raskusi, mis on selletõttu isegi suuremad, et kõnesolevad tooted on nende puhtusastmest olenemata saadud samadest lähtetoodetest; tolliklassifikatsiooni kohaselt on keemiliselt puhta ja mittepuhta toote eristamise kriteeriumiks 99 % puhtusaste; ka pisut kõrgema või madalama puhtusastmega toodete majanduslik kasutusala võib olla üks ja seesama; vastastikuse asendatavuse tõttu võib erinevate süsteemide rakendamine seega põhjustada oodatavatest isegi suuremaid konkurentsimoonutusi.
ET Euroopa Liidu Teataja L 267/22

KOMISJONI MÄÄRUS (EÜ) nr 1416/2006,

26. september 2006,

millega kehtestatakse Euroopa Ühenduse ja Ameerika Ühendriikide vahel sõlmitud veinikaubanduslepingu artikli 7 lõike 2 rakendamise erieeskirjad USA päritolunimede kaitse kohta ühenduses

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 20. detsembri 2005. aasta otsust 2006/232/EÜ Euroopa Ühenduse ja Ameerika Ühendriikide vahelise veinikaubanduslepingu sõlmimise kohta, (1) eriti selle artiklit 3,

ning arvestades järgmist:

(1) Vastavalt Euroopa Ühenduse ja Ameerika Ühendriikide vahel sõlmitud veinikaubanduslepingu (2) (edaspidi “leping”) artikli 7 lõikele 2 näeb ühendus ette, et lepingu V lisas loetletud veiniviljelusliku tähtsusega nimesid võib kasutada päritolunimedena üksnes vastava nimega osutatud päritolu veinide tähistamiseks.

(2) Käesoleva määrusega ei tohi kahjustada ühenduses kehtivaid intellektuaalomandi õigusi.

(3) Seetõttu tuleks ette näha USA päritolunimede kaitse ühenduses vastavalt lepingus, eelkõige selle artikli 7 lõigetes 2 ja 3 sätestatule koostoimes lepingu artikliga 12.

(4) Leping jõustus 10. märtsil 2006 (3) Käesolev määrus peaks seetõttu jõustuma Euroopa Liidu Teatajas avaldamise kuupäeval.

(5) Käesoleva määrusega ette nähtud meetmed on kooskõlas veinituru korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

1. Lisas loetletud USA päritolunimesid võib kasutada päritolunimedena üksnes vastava nimega osutatud päritolu veinide tähistamiseks. Liikmesriikide pädevad asutused võtavad meetmed selle tagamiseks, et veini, mis ei ole etiketitud kooskõlas käesoleva artikliga, ei turustata või see kõrvaldatakse turult, kuni see on etiketitud kooskõlas käesoleva artikliga.

2. Lõikega 1 ei:

a) kahjustata ühenduses kehtivaid intellektuaalomandi õigusi ega enne käesoleva määruse jõustumist ühendusesisese kaubanduse käigus intellektuaalomandi õigusena kaitstud märgi kasutamist;

b) takistata asjakohaste meetmete võtmist, et lubada homonüümsete päritolunimede kasutamist, kui tarbijat sellega ei eksitata, või lubada isikul kasutada kaubanduses tema enda või tema ärilise eelkäija nime viisil, millega ei eksitata tarbijat.

Artikkel 2

Käesolev määrus jõustub selle Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. september 2006 Komisjoni nimel komisjoni liige Mariann FISCHER BOEL

(1) ELT L 87, 24.3.2006, lk 1.

(2) ELT L 87, 24.3.2006, lk 2.

(3) ELT L 87, 24.3.2006, lk 75.
(10)

Oma arvamuses rõhutab Euroopa Toiduohutusamet eelkõige ka seda, et kui tuvastamismeetoditega on võimalik eristada vaktsiinitüvesid looduslikest tüvedest, võib kogu lindude eluperioodi jooksul ohutult kasutada nii praegu olemasolevaid elusvaktsiine kui ka inaktiveeritud vaktsiine, välja arvatud tapmisele eelneval keeluajal ning välja arvatud elusvaktsiine munakanadel munemisperioodil. Kui eesmärgiks on nakkuse kõrge levimuse vähendamine, peetakse munakanade vaktsineerimist kasulikuks meetmeks nakkuse leviku ja munade saastumise vähendamisel. Salmonella enteritidis on saastunud munade tarbimise tagajärjel peamine salmonelloosipuhangute põhjustaja inimestel.
(7)

Seetõttu on vajalik anda suhkruprotokolliga ühinenud riikidele lisaks AKV-EÜ partnerluslepingu raames antavale abile täiendavat rahalist ja tehnilist abi, sh eelarvetoetust, kui see on asjakohane, mis aitaks neil uute turutingimustega kohaneda ja oleks võimalikult mitmekülgne, arvestades olukordade erinevust eri riikides ning ühe ja sama riigi siseselt. Sinna hulka peab kuuluma nende riikide suhkrurookasvatuse konkurentsivõime suurendamine, muude majandustegevuste arendamine ja vastavate ressursside abil toimetulek tõsiste üldisemate sotsiaalsete, majanduslike ja ökoloogiliste tagajärgedega, mis tulenevad suhkrusektori panuse vähenemisest nende majandusse, või siis mitu eespool nimetatud valdkonda samaaegselt.
(7)

Euroopa saasteainete heite- ja ülekanderegistri eesmärke on võimalik saavutada ainult usaldusväärsete ja võrreldavate andmete olemasolul. Seetõttu tuleb andmete kogumise ja edastamise süsteemi piisavalt ühtlustada, et tagada andmete kvaliteet ja võrreldavus. Kooskõlas protokolliga tuleks Euroopa saasteainete heite- ja ülekanderegister kavandada selliselt, üldsusel oleks sellele maksimaalselt hõlbus juurdepääs Interneti teel. Heited ja ülekanded peaksid olema summeeritud ja summeerimata kujul esitatudandmetes hõlpsasti identifitseeritavad, et mõistliku ajaga võiks saada maksimaalselt teavet.
(5)

Taotleja on soovinud luba raua, mangaani, vase ja tsingi kelaatidele sünteetilise glütsiiniga. Kelaatide kasutamine võib aidata lahendada omandamise probleeme, mis võivad tekkida muude vormide kasutamisel. Sarnane toode, mille aminohapped on saadud sojavalgust, on lubatud. Kõnealuse taotluse puhul on tegemist mikroelementide sünteetilise glütsiini kelaatidega ning seepärast on vaja eriluba.
(2)

Komisjoni 21. juuni 2006. aasta määruse (EÜ) nr 884/2006 (millega kehtestatakse üksikasjalikud rakenduseeskirjad nõukogu määrusele (EÜ) nr 1290/2005 Euroopa Põllumajanduse Tagatisfondi (EAGF) riiklikku ladustamist hõlmavate sekkumismeetmete rahastamiseks ja riikliku ladustamise toimingute raamatupidamisarvestuseks liikmesriikide makseasutuste poolt) (3) artikli 4 lõike 1 punktiga a on ette nähtud, et rahalised kulutused, mida liikmesriigid on teinud toodete ostmiseks ette nähtud fondide käivitamiseks, määratakse kindlaks vastavalt kõnealuse määruse IV lisas esitatud meetodile ühenduse ühtse intressimäära põhjal.
(5)

Valmistise Enterococcus faecium DSM 3530 kasutamine oli juba lubatud kuni kuue kuu vanuste vasikate puhul komisjoni 1. märtsi 2001. aasta määrusega (EÜ) nr 418/2001 uute söödalisandite ja lisandite uute kasutusviiside lubamise kohta. (3) On esitatud uued andmed, millega toetatakse loataotlust broilerkanade puhul. Euroopa Toiduohutusamet (edaspidi “amet”) tegi oma hindamises järelduse, et kõnealuse lisandi ohutus tarbija, kasutaja ja keskkonna jaoks on juba kindlaks tehtud ning see ei muutu kavandatud uue kasutuse tõttu. Amet järeldab ka, et valmistise kasutamine ei mõju kahjulikult nimetatud täiendava loomaliigi puhul ning et valmistise kasutamine võib parandada broilerkanade zootehnilisi parameetreid. Toiduohutusameti arvates ei ole vaja turustusjärgse järelevalve erinõudeid. Toiduohutusamet soovitab asjakohaseid meetmeid kasutajate ohutuseks. Kõnealuses arvamuses kinnitati ka määrusega (EÜ) nr 1831/2003 asutatud ühenduse tugilabori aruannet söödalisandi analüüsimeetodi kohta söödas. Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks lubada kõnealuse valmistise kasutamine käesoleva määruse lisas esitatud tingimustel.
(6)

Muutmistaotluse läbivaatamisel leiti, et antud juhul on tegu muudatustega, mis on ühest küljest kooskõlas määrusega (EÜ) nr 510/2006 ning teisest küljest väheolulised. Viimane seisukoht põhineb asjaolul, et muudatused ei hõlma toote põhilisi omadusi ega muuda tema seost geograafilise piirkonnaga.
(5)

Liikmesriikidel on õigus anda abi ainult neile siidiussikasvatajatele, kes on siidiussimunade kastid saanud heakskiidetud asutuselt ja kes on saadud kookonid tarninud heakskiidetud asutusele. Abisüsteemi nõuetekohaseks kohaldamiseks tuleks määratleda kõnealuste asutuste heakskiitmise tingimused.
(7)

Komisjoni määrusega (EÜ) nr 358/2005 (5) anti esmakordselt ajutine luba Trichoderma reesei’st (CBS 528.94) saadud 3-fütaasi ensüümpreparaadi kasutamiseks nuumsigade ja broilerkalkunite toitmisel. Komisjoni määrusega (EÜ) nr 943/2005 (6) on antud tähtajatu luba kõnealuse preparaadi kasutamiseks nuumsigade ja põrsaste toitmisel. On esitatud uusi andmeid, mis toetavad taotlust laiendada selle ensüümpreparaadi kasutamise luba munakanadele. Euroopa Toiduohutusamet on esitanud kõnealuse preparaadi kasutamise kohta arvamuse, milles jõutakse järeldusele, et see ei ole nimetatud loomakategooriatele ohtlik. Hindamine on näidanud, et direktiivi 70/524/EMÜ artikli 9e lõikes 1 sätestatud tingimused kõnealuse preparaadi sellise kasutamise lubamiseks on täidetud. Järelikult tuleks kõnealuse ensüümpreparaadi III lisa kohaseks kasutamiseks anda neljaks aastaks ajutine luba.
(6)

Komisjoni määrusega (EÜ) nr 1453/2004 (3) anti tähtajatu luba kasutada Aspergillus niger’ist (CBS 600,94) saadud endo-1,4-beeta-ksülanaasi ja endo-1,4(4)-beeta-glükanaasi ensüümpreparaati nimega E 1609 kaetud, tahkel või vedelal kujul broilerkanade, broilerkalkunite ja põrsaste puhul. Esitati uued andmed, mis toetavad taotlust laiendada kõnealuse ensüümpreparaadi kasutusluba nuumpartidele ja lisada kõnealuse loomaliigi puhul kasutusloale graanulite kuju. EFSA esitas 30. novembril 2005. aastal kõnealuse preparaadi kasutamise kohta arvamuse, milles jõutakse järeldusele, et see ei kujuta ohtu kõnealusele täiendavale loomakategooriale. Hindamine on näidanud, et direktiivi 70/524/EMÜ artikli 9e lõikes 1 sätestatud tingimused kõnealuse preparaadi sellise kasutamise lubamiseks on täidetud. Järelikult tuleks anda neljaks aastaks luba kasutada käesoleva määruse II lisas täpsustatud kõnealust ensüümpreparaati.
(5)

Ameti tegevuskavas määratletud reostusvastaseid meetmeid hõlmav tegevus on seotud teabe, koostöö ja koordineerimisega ning eelkõige liikmesriikidele nende soovi korral osutatava operatiivabiga täiendavate reostustõrjelaevade näol, et võidelda naftareostuse ja teiste, näiteks ohtlikest ja mürgistest ainetest tingitud reostuste vastu. Amet peaks erilist tähelepanu pöörama piirkondadele, mida peetakse kõige ohustatumateks, ilma et see piiraks ühtegi teist hädas olevat piirkonda.
“(2)

Komisjoni 2. aprilli 2007. aasta direktiivis 2007/19/EÜ, millega muudetakse direktiivi 2002/72/EÜ (toiduga kokkupuutumiseks ettenähtud plastmaterjalide ja -toodete kohta) (3) selgitatakse, et kaante tihendid kuuluvad direktiivi 2002/72/EÜ kohaldamisalasse. Selles sätestatakse, et liikmesriigid peavad võtma meetmed 1. maiks 2008, millega lubatakse kaante tihendid vabasse ringlusse, kui need vastavad erimigratsiooni piirnormile. Mittevastavad kaante tihendid keelustatakse alates 1. juulist 2008.”
Komisjoni 29. augusti 2007. aasta määruse (EÜ) nr 1001/2007 (millega muudetakse määruseid (EÜ) nr 800/1999 ja (EÜ) nr 2090/2002 seoses põllumajandustoodete eksporditoetuste raames teostatava kontrolliga) parandus

( Euroopa Liidu Teataja L 226, 30. august 2007 )

Artikli 1 lõikes 6 leheküljel 12 tekstis, millega asendatakse määruse (EÜ) nr 800/1999 artikli 17 lõike 2 teine alalõik

asendatakse

„Eksportija nõudel võib liikmesriik merekonteinerveo puhul aktsepteerida, et esitatakse punktis c osutatud lossimistõend, mis on samaväärne lossimisdokumendiga, kui need põhinevad teabesüsteemil, mida haldab kolmas osaline, kes vastutab konteinerite transpordi ja sihtkohas lossimise eest, tingimusel et kõnealune kolmas osaline on sellisele tegevusele spetsialiseerunud ja et asjaomane liikmesriik on kinnitanud teabesüsteemi turbe vastavust, komisjoni määruse (EÜ) nr 885/2006 I lisa punkti 3 alapunktis B sätestatud rahvusvaheliselt tunnustatud turbestandardite versioonile, mis kehtis asjaomasel ajavahemikul.”
(2)

Pidades silmas komisjonile tänasel päeval kättesaadavat teavet, on oht, et tomatite ja lauaviinamarjade puhul jooksvaks ekspordiperioodiks ette nähtud soovituslikke koguseid ületatakse. See ületamine piirab eksporditoetuste nõuetekohast toimimist puu- ja köögiviljasektoris.
1.

I lisa muudetakse järgmiselt: a) 1. osa IV jagu muudetakse järgmiselt: i) punkti 6a esimeses ja teises lauses asendatakse fraas “tähisega #” fraasiga “tähisega # või *”; ii) punkti 7a esimeses ja teises lauses asendatakse fraas “tähisega #” fraasiga “tähisega # või *”; iii) punkti 9a esimeses lauses asendatakse fraas “tähisega #” fraasiga “tähisega # või *”. b) 2. osa muudetakse järgmiselt: i) tabelis 3 “Jaotus riikide kaupa”: — pealkirja “B. Teised rahaliidu liikmesriigid (st välja arvatud riigisisene sektor) + osaliselt C. Teised riigid (EL liikmesriigid)” all lisatakse pärast viimast veergu kaks veergu nimetusega “BG” ja “RO”. Kõik lahtrid nimetatud veergudes on märgitud tähisega *; — veerus “SI” kustutakse tähis # kõikidest lahtritest; — üldises märkuses asendatakse fraas “tähisega #” fraasiga “tähisega # või *”; ii) tabelis 4 “Jaotus riikide kaupa”: — pealkirja “Muude liikmesriikide vääringud” all lisatakse pärast viimast veergu kaks veergu nimetusega “BGN” ja “RON”. Kõik lahtrid mõlemas veerus on märgitud tähisega *, — veerg nimetusega “SIT” jäetakse välja, — üldises märkuses asendatakse fraas “tähisega #” fraasiga “tähisega # või *”.
“1.

Lüditud terad: terad, millelt on eemaldatud suurem osa koorest, või kandelehtedega terad (vt selgitavad märkused tariifirubriigis 10.03: teravili), millelt on eemaldatud kandelehed, mis on tihedalt koore küljes kinni (nt ohtelise odra puhul) või mis ümbritsevad koort nii tihedalt, et kandelehti ei ole võimalik viljapeksuga eemaldada (kaera puhul).”
(9)

Määruse (EÜ) nr 952/2006 artikli 59 teises lõigus on sätestatud, et komisjoni 27. juuni 2001. aasta määrust (EÜ) nr 1262/2001 (milles sätestatakse nõukogu määruse (EÜ) nr 1260/2001 üksikasjalikud rakenduseeskirjad sekkumisametite teostatava suhkru kokkuostu ja müügi osas) (3) kohaldatakse jätkuvalt enne 10. veebruari 2006 sekkumiseks vastu võetud suhkru puhul. Sekkumissuhkru edasimüümiseks on niisugune vahetegemine siiski tarbetu ja selle rakendamine tekitaks liikmesriikidele haldusraskusi. Seepärast on asjakohane mitte kohaldada määrust (EÜ) nr 1262/2001 sekkumissuhkru edasimüümisel käesoleva määruse kohaselt.